# 3. számú melléklet

**a Szervezeti és Működési Szabályzathoz.**

# AZ ÖNKORMÁNYZATI BIZOTTSÁGOK SZEMÉLYI ÖSSZETÉTELE ÉS

# FELADATKÖRE

# **1./ EMBERI ERŐFORRÁSOK BIZOTTSÁG (5 tagú)**

|  |
| --- |
| Név |
| Czinege Edit elnök |
| Olajos István tag |
| Szentirmay Tamás tag |
| Bohács Jenőné kültag |
| Tóth Sándor kültag |

Feladatköre:

* Ellátja az egészségügyi, szociálpolitikai és családvédelmi ellátással kapcsolatos bizottsági teendőket, figyelemmel kíséri ezen ellátásokat, ezzel kapcsolatban javaslatokkal élhet a képviselő-testülethez és a polgármesterhez.
* Ellenőrző tevékenységet fejt ki a szociálpolitikai és az egészségügy, valamint azok intézményei felett, koordinálja és elősegíti az e területen működő szervek munkáját.
* Közreműködik a szociális gondoskodás és egészségügy fejlesztésében, véleményezi a képviselő-testület elé kerülő előterjesztéseket. Ellenőrzi a testület által hozott döntések végrehajtását.
* Véleményezi a szociális célokra tervezett költségvetést.
* Figyelemmel kíséri a segélyezés rendszerét.
* Véleményt nyilvánít, illetve közreműködik a szociális intézmények vezetői és az orvosi állásokra történő pályázatok elbírálásában.
* Figyelemmel kíséri a gyermek- és ifjúságvédelmi feladatok ellátását."
* Figyelemmel kíséri az oktatási-nevelési intézmények munkáját, képviselő-testület előtt beszámolójukat véleményezi.
* Véleményezi az önkormányzat által fenntartott oktatási-nevelési intézmények vezetőinek kinevezését, munkaviszony megszüntetését.
* Véleményezi, kidolgozza a művészeti, közművelődési, ifjúsági feladatokkal járó koncepciókat, előterjesztéseket.
* Közreműködik a létrejövő vallási és világi felnőtt- és gyermekközösségek, szervezetek, klubok működési feltételeinek biztosításában.
* Kialakítja a község sportpolitikai-testnevelés, diák és szabadidő sport, versenysport, utánpótlás-nevelés és fejlesztés koncepcióját.
* Együttműködik a sportpolitikai feladatok végrehajtásában érdekelt más szervekkel.
* Összehangolja és segíti a nemzeti ünnepek szervezését.
* Dönt a költségvetésben elkülönített Kulturális és a Sport Céltartalék felhasználásáról, a Képviselő-testület által elfogadott alapelveknek megfelelően.

# **2.) PÉNZÜGYI, TELEPÜLÉSFEJLESZTÉSI ÉS IDEGENFORGALMI BIZOTTSÁG (5 tagú)**

|  |
| --- |
| Név |
| Sallai András elnök |
| Olajos István tag |
| Dr. Rácz Péter tag |
| Bende László kültag |
| Czakó Zoltán kültag |

Feladatköre:

* Véleményezi az önkormányzat és intézményei éves költségvetési koncepcióját, javaslatát, a költségvetési rendelet módosításainak tervezeteit, a végrehajtásáról szóló féléves, éves beszámolók tervezeteit,
* Figyelemmel kíséri a költségvetési bevételek, kiadások alakulását, különös tekintettel a saját bevételekre, a vagyonváltozás (vagyonnövekedés, - csökkenés) alakulását, értékeli az azt előidéző okokat,
* Ellenőrzi az átruházott hatáskörben végrehajtott költségvetési előirányzat átcsoportosításokat,
* Javaslatot tesz hitelek felvételére, ill. véleményezi az erre irányuló javaslatokat,
* Véleményezi a helyi adók bevezetésével, mértékének megállapításával kapcsolatos tervezeteket.
* Vizsgálja a hitelfelvétel indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését.
* Véleményezi az egyéb banki szolgáltatások igénybevételét.
* Vizsgálati megállapításait a Képviselő-testülettel haladéktalanul közli. Ha a Képviselő-testület a vizsgálati megállapításokkal nem ért egyet, a vizsgálati jegyzőkönyvet az észrevételeivel együtt megküldi az Állami Számvevőszéknek.
* Javaslatot tesz a polgármester illetményének emelésére, jutalmazására és egyéb juttatásainak megállapítására.
* Nyilvántartja és ellenőrzi a képviselők és a polgármester, illetve hozzátartozóik vagyonnyilatkozatait.
* Részt vesz a településfejlesztési koncepció programok és rendezési tervek kidolgozásában, illetve azokat véleményezi, figyelemmel kíséri és elősegíti azok megvalósulását, azokkal kapcsolatban javaslatokkal él a képviselő-testület, illetve a polgármester felé.

kiemelten foglalkozik a következő témákkal:

településfejlesztéssel, településrendezéssel

környezet és természetvédelemmel

vízrendezéssel, csapadékvíz elvezetéssel, csatornázással

temetőkkel

közutak és közterületek fenntartásával, építésével

helyi közlekedéssel

köztisztasággal

energia ellátással

távközléssel

műemlékvédelemmel

helytörténeti kutatások építészeti vonatkozású részének ösztönzésével.

vállalkozások támogatása

saját fejlesztések tervezése, megvalósítása

idegenforgalmi fejlesztési koncepció kidolgozása

kereskedelmi és vendéglátó-ipari tevékenység felmérése, fejlesztésének lehetősége

végzi mindazokat a teendőket és dönt azokban a kérdésekben, amelyekkel a képviselő-testület külön megbízza

* Kapcsolatot tart a turisztikában érintett gazdasági és egyéb szervezetekkel, szervekkel,
* Véleményezi a településfejlesztési, vagyonhasznosítási döntések tervezeteit, javaslatot tesz az ilyen jellegű döntések meghozatalára